NÁRODNÁ RADA SLOVENSKEJ REPUBLIKY

IX. volebné obdobie

Číslo: CRD-2360/2023

**54a**

**Správa**

**Výboru Národnej rady Slovenskej republiky pre sociálne veci o výsledku prerokovania návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne (tlač 54)**

**I.**

Podľa § 123 ods. 4 zákona č. 461/2003 Z. z. o sociálnom poistení v znení neskorších predpisov členov Dozornej rady Sociálnej poisťovne s výnimkou predsedu volí a odvoláva Národná rada Slovenskej republiky.

Vláda Slovenskej republiky predložila Národnej rade Slovenskej republiky návrh na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne.

**II.**

Predseda Národnej rady Slovenskej republiky rozhodnutím č. 38 z 21. novembra 2023 pridelil návrh na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne **(tlač 54)** na prerokovanie Výboru Národnej rady Slovenskej republiky pre sociálne veci.

Výbor Národnej rady Slovenskej republiky pre sociálne veci prerokoval dňa 6. decembra 2023 predložený návrh a uznesením č. 10 odporúča Národnej rade Slovenskej republiky

#### zobrať na vedomie

vzdanie sa funkcie člena Dozornej rady Sociálnej poisťovne Borisa Ažaltoviča k 5. októbru 2023, zástupcu navrhnutého vládou Slovenskej republiky, podľa § 123 ods. 17 písm. b) zákona č. 461/2003 Z. z. o sociálnom poistení v znení neskorších predpisov;

1. **odvolať**

podľa § 123 ods. 4 zákona č. 461/2003 Z. z. o sociálnom poistení v znení neskorších predpisov z funkcie člena Dozornej rady Sociálnej poisťovne zástupcu navrhnutého vládou Slovenskej republiky

**Marcela KLIMEKA;**

1. **zvoliť**

podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za členov Dozornej rady Sociálnej poisťovne zástupcov navrhnutých vládou Slovenskej republiky

**Petra KOSTOLNÉHO,**

**Radovana MAJERSKÉHO,**

ktorých funkčné obdobie začína plynúť dňom zvolenia;

1. vykonať akt voľby podľa príslušných ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a v súlade s Volebným poriadkom o voľbe a odvolávaní funkcionárov, schváleného uznesením NR SR zo 17. júna 2011 č. 498.

Zvolený je kandidát, ktorý získa nadpolovičnú väčšinu hlasov prítomných poslancov Národnej rady Slovenskej republiky.

Opakovaná voľba sa nekoná, ak bol na funkciu navrhnutý len jeden kandidát, ktorý z dôvodu, že nezískal potrebnú väčšinu hlasov, nebol zvolený. V takom prípade sa vykoná nová voľba na niektorej z ďalších schôdzí Národnej rady Slovenskej republiky.

**III.**

Výbor Národnej rady Slovenskej republiky pre sociálne veci poveril poslanca Národnej rady Slovenskej republiky Jozefa Cecha predložiť Národnej rade Slovenskej republiky správu o výsledku prerokovania návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne a návrh na uznesenie Národnej rady Slovenskej republiky.

Bratislava 6. december 2023

**Ján Richter, v.r.**

**predseda výboru**

Národná rada Slovenskej republiky

IX. volebné obdobie

**Návrh**

**Uznesenie**

**Národnej rady Slovenskej republiky**

**z ...................2023**

k návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne **(tlač 54)**

**Národná rada Slovenskej republiky**

1. **berie na vedomie**

vzdanie sa funkcie člena Dozornej rady Sociálnej poisťovne Borisa Ažaltoviča k 5. októbru 2023, zástupcu navrhnutého vládou Slovenskej republiky, podľa § 123 ods. 17 písm. b) zákona č. 461/2003 Z. z. o sociálnom poistení v znení neskorších predpisov;

1. **odvolala**

podľa § 123 ods. 4 zákona č. 461/2003 Z. z. o sociálnom poistení v znení neskorších predpisov z funkcie člena Dozornej rady Sociálnej poisťovne zástupcu navrhnutého vládou Slovenskej republiky

**Marcela KLIMEKA,**

dňom ............... 2023;

1. **zvolila**

podľa § 123 ods. 4 zákona č. 461/2003 Z. z. o sociálnom poistení v znení neskorších predpisov za člena Dozornej rady Sociálnej poisťovne zástupcov navrhnutých vládou Slovenskej republiky

**Petra KOSTOLNÉHO,**

**Radovana MAJERSKÉHO,**

ktorých funkčné obdobie začína plynúť dňom zvolenia.